CELEX: 62016TN0347
Language: sk
Date: 2016-06-29 00:00:00
Title: Vec T-347/16: Žaloba podaná 29. júna 2016 – Inox Mare/Komisia

16.8.2016   
            
            
               SK
            
            
               Úradný vestník Európskej únie
            
            
               C 296/38
            
         Žaloba podaná 29. júna 2016 – Inox Mare/Komisia
   (Vec T-347/16)
   (2016/C 296/48)
   Jazyk konania: taliančina
   
      Účastníci konania
   
   
      Žalobkyňa: Inox Mare Srl (Rimini, Taliansko) (v zastúpení: R. Holzeisen, advokát)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd zrušil rozhodnutie Komisie K(2015) 9672 final zo 6. januára 2016, ktorým sa rozhodlo, že vrátenie dovozného cla v určitom prípade nie je dôvodné (REM 02/14), a zaviazal Komisiu na náhradu trov konania
   
      Dôvody a hlavné tvrdenia
   
   Rozhodnutie napadnuté v tejto veci je spojené s rozhodnutím napadnutým vo veci T-289/16, Inox Mare/Komisia.
   Žalobkyňa na podporu svojej žaloby tvrdí, že napadnuté rozhodnutie je protiprávne, pretože bolo prijaté v dôsledku nesprávnych právnych posúdení v súvisiacom vyšetrovaní OLAF-u, ktoré sa skončilo záverečnou správou napadnutou vo veci T-289/16, ako bolo vyššie uvedené.
   Pri prijatí napadnutého rozhodnutia došlo k týmto nesprávnym právnym posúdeniam:
   
               —
            
            
               porušenie a nesprávne uplatnenie právnej úpravy Spoločenstva týkajúcej sa antidumpingové cla,
            
         
               —
            
            
               porušenie a nesprávne uplatnenie filipínskej právnej úpravy a právnej úpravy Spoločenstva týkajúcich sa antidumpingové cla v súvislosti s úlohou zverenou filipínskym colným úradom overiť pôvod tovaru,
            
         
               —
            
            
               porušenie a nesprávne uplatnenie článku 220 ods. 2 písm. b) nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva (Ú. v. ES L 302, 1992, s. 1; Mim. vyd. 02/004, s. 307).
            
         Z týchto dôvodov sa žalobkyňa svojimi žalobnými dôvodmi domáha zrušenia napadnutého rozhodnutia, pretože došlo k porušeniu Zmlúv a právnej úpravy upravujúcej ich uplatňovanie, ako aj porušeniu Charty základných práv Európskej únie, najmä jej článku 41.